**AN IDEAL CITY**

**MicroDances / Reenactments, Αθήνα 17 Ιουνίου 2022**

Καθώς το Ευρωπαικό πρόγραμμα *An Ideal City* εισέρχεται στη φάση της μεταγραφής των *MicroDances* στον δημόσιο χώρο, η Αθήνα συστήνει τις χορευτικές αυτές αναθεσπίσεις στα πλαίσια ενός ευρύτερου αναστοχασμού της εμπλοκής του *φυσικού* και του *πολιτιστικού*.

Προτείνει μια διαδρομή σε μοτίβα διαφορετικότητας, σε στάσεις και σημεία που αναδεικνύουν το πλούσιο δίκτυο της ζωής, τις (παρα)αστικές πραγματικότητες, τις παραπάνω-από-ανθρώπινες κοινότητες και την τέχνη που συμμετέχει στη ζωή.

Οκτώ από τα εικοσιένα σύντομα χορευτικά έργα που παρουσιάστηκαν σε μουσειακούς χώρους της Αθήνας το 2021 (Μουσείο Ακρόπολης, ΕΜΣΤ, ΚΠΙΣΝ) αναδιατυπώνονται και, ερμηνευμένα από νέους χορευτές, θα εκτυλιχθούν στους χώρους του Γεωπονικού Πανεπιστημίου Αθηνών.

Το τρίτο παλαιότερο δημόσιο πανεπιστήμιο στην Ελλάδα, βρίσκεται στην καρδιά της πρωτεύουσας και καλύπτει μια μεγάλη έκταση από βοτανικούς κήπους, θερμοκήπια, καλλιεργημένα εδάφη, χώρους σταυλισμού ζώων, μελίσσια, μονάδες κομπόστ, μουσεία, βιβλιοθήκη, σιλό για σπόρους, έναν θησαυρό αρχείων και αναπαραστάσεων της ελληνικής χλωρίδας και πανίδας, κέντρα μελέτης της πρωτογενούς παραγωγής, του γεωλογικού πλούτου της χώρας και των σχέσεων που την διαμόρφωσαν κοινωνικοοικονομικά, πυρήνες φοιτητικής δράσης και διεκδίκησης.

Εμβληματικός συγκάτοικος της περιοχής του Βοτανικού, το Πανεπιστήμιο μοιράζεται την ιστορική και υπό ανάπτυξη γειτονιά, με μικρές επιχειρήσεις, νυχτερινά κέντρα, αναβιώσασες βιομηχανικές μονάδες, ανεξάρτητους χώρους τέχνης και σπίτια.

Οι σπουδαστικοί χώροι του εκτείνονται σε δύο πλευρές κατά μήκος της Ιεράς Οδού, άξονα σύνδεσης της Αθήνας και της Ελευσίνας των αρχαίων τελετουργικών, ενώ γειτονεύουν με τον Κεραμεικό και την Ακαδημία Πλάτωνος.

Αν είναι αλήθεια ότι καμία πόλη δεν μπορεί να είναι ‘ιδανική’ (ideal) και καμία τέχνη δεν μπορεί να ενεργοποιήσει την αλλαγή αν δεν εμψυχώνεται από κοσμοοικολογική συνείδηση και εύφορους τρόπους παιδαγωγικής, τότε τα *MicroDances* της Αθήνας επιλέγουν να συνδεθούν με αυτό το ενεργό εργαστήριο της πόλης, τις μακροπρόθεσμες οικονομίες του και τις προσωρινές επισφαλείς πραγματικότητες που το συνέχουν.

Μας παρακινούν σε μια διαδρομή μέσα στον συγκεκριμένο τόπο του Γεωπονικού Πανεπιστημίου Αθηνών και τον διεθνή χαρακτήρα του, όπως μέσα στο ‘στομάχι’ της πόλης και τις πολλαπλές λειτουργίες του. Εκεί που οι πολιτικές της παραγωγής συναντούν την επισιτιστική κρίση και δημιουργικές οικολογίες φύονται σε συνθήκες κριτικής μελέτης και απο-αναπτυξιακής, κυκλικής φροντίδας, εκεί που μπορούν να αναδυθούν οι προοπτικές μιας ευρύτερης και δίκαιης *κοσμοπολιτικής* (*cosmopolitics*).

Κάθε χορευτικό κομμάτι εμφανίζεται οργανικά σε αυτό το πλούσιο οικοσύστημα: στην κεντρική πλατεία και μέσα στο κυρίως κτίριο, σε θερμοκήπια και στον χώρο δενδροκομίας, σε διασταυρούμενα μονοπάτια, σε αυλές και ανθισμένα χωράφια.

Στο παράδοξο της αγροτικής-επαρχιακής ατμόσφαιρας που θάλλει και καλλιεργεί στο κέντρο του αστικού σώματος μπορεί να ανακαλέσει κανείς τις ρίζες της δημιουργίας των πόλεων, τις βάσεις της αρχιτεκτονικής (το δάσος, τον αγρό, τον κήπο), μπορεί να σκεφτεί για ό,τι άγριο επιβιώνει στην καρδιά του οικείου και εξημερωμένου.

Νάντια Αργυροπούλου

Ανεξάρτητη επιμελήτρια, ιστορικός τέχνης

Μέλος της επιστημονικής επιτροπής του προγράμματος *An Ideal City*

……………………

Την καλλιτεχνική διεύθυνση του *An Ideal City* συνυπογράφουν οι Τζίτζι Κριστοφορέττι (Fondazione Nazionale della Danza / Aterballetto), Κριστόφ Γκαλάν (Les Halles de Schaerbeek), Κωνσταντίνος Ρήγος (Μπαλέτο Εθνικής Λυρικής Σκηνής).

Την επιστημονική επιτροπή του προγράμματος συγκροτούν τρεις επιμελήτριες οι οποίες συμμετέχουν στον συνολικό εξελικτικό σχεδιασμό, τις διαμεσικές διαστάσεις του και τις πολλαπλές αστικές εφαρμογές και δομικές μεταβολές των δύο φάσεων υλοποίησής του: η Κοστάντσα Μέλι στο Ρέτζο Εμίλια για το Fondazione Nazionale della Danza / Aterballetto, η Πωλίν ντε Λα Μπουλαί στις Βρυξέλλες για τις Les Halles de Schaerbeek και η Νάντια Αργυροπούλου στην Αθήνα για το Μπαλέτο της Εθνικής Λυρικής Σκηνής

**AN IDEAL CITY**

**MicroDances / Reenactments – ATHENS, 17 June, 2022**

As the European project *An Ideal City* enters the phase of the recast of *MicroDances* for the public space – Athens is introducing those dance reenactments as *re-enchantments*:

a reminder of the agency of the *natural* within the *cultural*, a visit *out into* patterns of difference, a walk through the web of life that nourishes (para)urban realities, artistic creation, the more-than-human communities.

Eight of the short dance performances that were presented within museum spaces in 2021, are reconfigured and will unfold at the premises of the [Agricultural University of Athens (AUA)](https://www2.aua.gr/en/info/overview)

The third oldest public university in Greece, is situated within the beating heart of the capital and covers a sprawling area of botanical gardens, greenhouses, cultivated fields, animal shelters, barns, vineyards, beekeeping and compost units,

conservation laboratories, teaching halls, a museum and a library, important material archives, student hubs, seed depositories, a treasure of artistic-scientific representations of Greek flaura.

AUA is emblematic in that it shares the historic and re-developing area of Votanikos (Botanical Gardens) with, both abandoned and new small businesses, with reconfigured industrial units and independent art spaces, with night-clubs and houses.

Its academic units spread across both sides of the ‘Sacred Way’ (Iera Odos) that connected Athens to Eleusis - the ancient center of the cult of Mysteries - and are bordering with the important archaeological sites of Kerameikos and Plato’s Academy.

If it is true that no city can be ‘ideal’ and no art can be about change unless they are animated by cosmoecological mindfulness and fertile pedagogies, the Athens *MicroDances* are engaging with the active laboratory of the urban body, its long-term economies and precarious circumstances.

They are moving us through the locus of this major Greek agricultural Institution with the international outreach, as if within the open ‘stomach’ of the city and its multiple networks. There where the politics of food meet the future of care-full thought and creative ecologies are growing in study, in the cultivation of everyday, embodied cosmopolitics.

Each of the reenacted dance pieces emerges organically from within this rich eco-system. Each offers a pause and a celebration of various functions and their symbiotic value:

The architecturally imposing central square (1), the central building hall with the preserved ancient olive tree (2), the old side-yard (3), the semi-hidden Flower Nursery (4), the glass Floriculture Greenhouse (5), the meandering interstitial spaces (6), the area of arboriculture (7), the tractor shed near the old arboretum (8), the blooming alleys and forking pathways, the busy student body, the polyphony of life, the roaming nature of knowledge.

Immersed in the paradox of a rural atmosphere within a contemporary city scape we can be reminded of the very roots of the idea of the city, the response-ability of the bodies that shape its future, the wild that always lives at the heart of the domestic.

Nadja Argyropoulou

Independent curator, art historian